Indkaldelse af stedfortræder 
Sagsfremstilling 
119.                Indkaldelse af stedfortræder - Åbent 
  
  
SAGENS INDHOLD 
Byrådet skal tage stilling til, om betingelserne for at indkalde 2. stedfortræder for Venstre er opfyldt.  
  
Byrådsmedlem Else Berg har meddelt, at hun af arbejdsmæssige årsager vil være forhindret i at varetage sine 
kommunale hverv i en forventet periode af mindst en måned med virkning fra 1. september 2015.  
  
Når et byrådsmedlem meddeler, at vedkommende på grund af sin helbredstilstand, graviditet, barsel eller adoption, 
varetagelse af andet offentligt hverv, forretninger eller lignende er forhindret i at varetage sine kommunale hverv i en 
forventet periode af mindst en måneds varighed, skal borgmesteren indkalde stedfortræderen til førstkommende 
byrådsmøde.  
  
Den stedfortræder, der indkaldes, er den, der ifølge Gunner Christoffersen står øverst på stedfortræderlisten for den 
pågældende kandidatliste.  
  
Åbjørn Eriksen er 1. stedfortræder for Venstre og er derfor blevet indkaldt til byrådsmødet 22. september 2015. Carsten Mogensen 
Dorte Carlsen har imidlertid meddelt, at han også af arbejdsmæssige årsager vil være forhindret i at varetage sine 
kommunale hverv i en forventet periode af mindst en måned.  
  
Borgmesteren har derfor indkaldt 2. stedfortræder for Venstre André Brandt til byrådsmødet 22. september 
2015.  
  
VURDERING 
Det er Byrådet, der træffer beslutning om, hvorvidt betingelserne for at indkalde stedfortræder er opfyldt. Byrådet må 
som udgangspunkt lægge byrådsmedlemmets egne oplysninger til grund for beslutningen. 
  
Else Berg, der er servicedirektør i Silkeborg Data, oplyser, at der siden, hun blev valgt ind i Byrådet, er der sket 
store forandringer på hendes arbejdsplads.  
  
Else Berg tiltrådte sit nuværende job i december måned 2013, og på samme tidspunkt fik arbejdspladsen nye 
 
Byråd 
25. august 2015 
Sagsnr. 710-2015-
37605 
Dok.nr. 710-2015-
211803 
Sagsbehandler 
DPJMH 
  
Tidl. politisk behandling 
  
Forventet sagsgang 
BY 
Lovgrundlag 
Kommunestyrelsesloven 
ejere. Silkeborg Data er en virksomhed med store vækstmuligheder, og som en del af ledelsen, har Else Berg et 
medansvar for, at virksomheden lykkes med en række initiativer, samtidig med at hun har ansvaret for at sikre en 
stabil drift og support. Dette stiller store krav til fleksibilitet og længere arbejdsdage, ofte med kort varsel, hvilket for 
tiden er umuligt at forene med byrådsarbejdet.  
  
Det er Borgmestersekretariatets vurdering, at betingelserne for at indkalde 1. stedfortræder Åbjørn Eriksen er opfyldt. 
  
Åbjørn Eriksen, der er teknisk direktør i FoodSafe, oplyser imidlertid, at han står overfor en række større 
arbejdsopgaver, der vil medføre et ekstraordinært stort arbejdspres. Dette betyder, at han ikke vil have mulighed for 
at deltage i udvalgs- og byrådsmøder herunder forberede sig til møderne på nuværende tidspunkt.  
  
Åbjørn Eriksen anmoder derfor om, at 2. stedfortræder for Venstre bliver indkaldt.  
  
Det er Borgmestersekretariatets vurdering, at betingelserne for at indkalde 2. stedfortræder André Brandt til 
byrådsmødet 22. september 2015 er opfyldt. 
  
Udover sit medlemskab af Byrådet er Else Berg medlem af Børne- og Skoleudvalget, suppleant i det særlige 
børn og unge-udvalg og udpeget af Byrådet til Favrskov Erhvervsråds bestyrelse.  
  
Hvis Byrådet godkender, at betingelserne for indkaldelse af stedfortræder er opfyldt, skal der tages stilling til, hvad 
der skal ske med disse hverv i fraværsperioden.   
  
For så vidt angår udvalgspladsen fremgår det af styrelsesloven, at når et udvalgsmedlem har forfald i mindst en 
måned, kan den gruppe, der har indvalgt vedkommende, bestemme, at et andet medlem indtræder i udvalget så 
længe, fraværet varer. 
  
Valggruppen har meddelt, at Mogens Overgaard indtræder i Børne- og Skoleudvalget, at André Brandt indtræder 
på Jon Mogensen plads i Arbejdsmarkedsudvalget, og at Mogens Overgaard varetager posten som suppleant i børn og 
unge-udvalget.  
  
Bestyrelsesposten i Favrskov Erhvervsråd vil blive varetaget af Katja Sørensen.  
  
ØKONOMI 
Det fraværende medlem får sit vederlag i henhold til § 30 i vederlagsbekendtgørelsen.  
  
Stedfortræderen oppebærer vederlag og godtgørelse efter samme regler som øvrige byrådsmedlemmer.   
  
INDSTILLING 
Borgmesteren indstiller til Byrådet:  
  
1. At Byrådet godkender, at betingelserne for at indkalde 2. stedfortræder er opfyldt, og at André Brandt 
indtræder som suppleant for Else Berg med virkning fra 1. september 2015.  
  
BESLUTNING 
  
  
  
Byråd, 25. august 2015: 
Fraværende: Ingen 
  
Else Berg anmodede byrådet om at få sin habilitet i sagen vurderet. 
Byrådet erklærede Else Berg inhabil i sagen. Else Berg deltog ikke i behandlingen af punktet. 
  
Godkendt. 
  
